'Swanemeer' na Julie 2022 verskuif | Netwerk24
Rowers slaan toe op winkel in Cape Gate
'n Gewapende rooftog is tans by die Cape Gate-winkelsentrum in Brackenfell in die Wes-Kaap aan die gang.
2 aangekeer ná transito-rooftog in KZN
Twee vermeende transitorowers het Woensdag vlugtig in die landdroshof in Babanango in KwaZulu-Natal verskyn in verband met 'n transitoroof verlede maand.
Man in arres oor beweerde tenderbedrog in N-Kaap
Die Valke in die Noord-Kaap het Woensdag 'n sakeman van Bloemfontein weens beweerde tenderbedrog van R487 500 in hegtenis geneem.
Jongelinge sal Budler en Konkco toets
Twee van die land se meer ervare boksers, Hekkie Budler en Simpiwe Konkco, sal volgende maand deur jonger internasionale vegters uitgedaag word.
Fichies se fluitjieblaser dra 2 hoede
Die feit dat Jaco Kotze 'n skeidsregter én die Hoërskool Fichardtpark se direkteur van rugby is, help dié spelers van die skool om die reëls te vertolk.
Wilco sal huppel in sy stap hê
'n Speler se terugkeer na 'n gholfbaan waarop hy voorheen sukses behaal het, is nie noodwendig 'n waarborg vir 'n goeie week nie. Maar in Wilco Nienaber se geval sal dit geen verrassing wees as hy die poppe van Donderdag af laat dans nie.
Amazon kry 1ste Afrika-tuiste in Kaapstad
'n Stuk grond van 15 ha groot by die River Club in Observatory in Kaapstad is vir die ontwikkeling van onder meer die eerste hoofkantoor van Amazon in Afrika goedgekeur.
Voëlgriep: Dis erg, maar nie H5N8 nie
Dis nie H5N8-voëlgriep wat in Gauteng uitgebreek het nie, maar H5N1, wat ook hoogs aansteeklik is.
1ste ryp in Vrystaat skep brandgevaar
Vrystaatse boere hoop vir nog drie weke grasie voordat die winterkoue toeslaan sodat gesaaides droog genoeg kan word om te oes.
'Ons moet heilige respek vir vuur ontwikkel'
Daar behoort ook 'n minimum vonnis vir brandstigting te wees, skryf Gustaf Pienaar. En dit moet séérmaak, sodat Suid-Afrikaners 'n heilige respek vir vuur kan begin ontwikkel.
'n Maatjie vir 'n naatjie
Wanneer sogenaamde "vriende met voordele" ter sprake kom, moet jy maar die fynskrif behoorlik gaan lees, skryf Erla-Mari Diedericks.
Smuts en Botha, twee 'anderster' Afrikaners
Afrikanernasionaliste het dit nog altyd gehad teen die "andersheid" van genls. Louis Botha en Jan Smuts.
Legendariese Jim Steinman oorlede
Jim Steinman, die Grammy-wenner en liedjieskrywer, is Maandag op 73-jarige ouderdom dood.
Skrywer besoek huis waar 'monster-pa' hom, ma wou doodmaak
Die skrywer Pieter Fourie het vir die eerste keer ná bykans 40 jaar die huis in Bloemfontein besoek waar hy en sy ma byna deur sy pa vermoor is.
'Ek sal 700 dae sitstaak,' sê sangeres op dag 50
Sibongile Mngoma het op 3 Maart by die NKR se kantoor in Newtown ingestap – en dit uit protes teen die wanbestuur van noodfinansiering vir kunstenaars nie weer verlaat nie.
Groep reis van Vegkop na Amajuba in 'n spaaider
'n Skrywer, 'n gewese wêreldkampioen-skopbokser, 'n oorlognabootser wat homself 'n swart Boer noem, en 'n perdefluisteraar reis met 'n perdekar terug in die geskiedenis.
Boishaai se oudste oudleerling word 100
Raubie Brink word nie net Donderdag 'n hele 100 jaar oud nie, hy is ook die oudste alumnus van die Hoër Jongenskool Paarl.
RESEP: Retro is altyd in die mode
Tydens 'n besoek aan Worcester het Errieda du Toit weer die lekkerte van ouskool-geregte beleef.
'Swanemeer' na Julie 2022 verskuif
08 Maart 2021 14:54
Die St. Petersburg-balletgeselskap se aanbieding van Swanemeer is na Julie 2022 verskuif nadat dit verlede jaar kort voor die dansers se aankoms in Suid-Afrika weens die Covid-19-pandemie afgestel moes word.
Die St. Petersburg-balletgeselskap in Rusland bring nou volgende jaar die klassieke ballet 'Swanemeer' na Suid-Afrika.
Dit is nie maklik om produksies te herskeduleer nie aangesien alle organisasies poog om die beplande aanbiedings vir verlede jaar en waarskynlik ook vanjaar, na nuwe datums in 2022 te skuif, sê Marlene le Roux, uitvoerende hoof van die Kunstekaap.
Nadat die Kaapstadse Filharmoniese Orkes, wat die opvoering in die orkesbak sal bystaan, die St. Petersburg-geselskap en die Kunstekaap-bestuur koppe bymekaargesit het, is daar op 7 tot 17 Julie 2022 as speelvak besluit.
Swanemeer sal ook in Johannesburg opgevoer word en dié speelvak is van 20 tot 31 Julie in die Teatro by Montecasino. Die Johannesburgse Feesorkes onder leiding van Richard Cock sal in die orkesbak wees.
Volgens 'n mediaverklaring oefen die Russiese balletdansers deurentyd onder aanvoering van hul prima ballerina Irina Kolesnikova sodat hulle slaggereed kan wees vir wanneer die Covid-19-inperkings opgehef word en teaters weer ten volle gebruik kan word.
Opvoertye in die Kunstekaap is Woensdag tot Saterdag om 19:30, Saterdag om 15:00 en Sondag om 14:00 en 18:00.
Opvoertye in die Teatro by Montecasino is Woensdag tot Saterdag om 20:00, Saterdag om 15:00, en Sondag om 14:00 en 18:00.
Computicket, waar reeds vir volgende jaar se speelvak bespreek kan word, sê mense wat vir verlede jaar bespreek het, sal SMS'e ontvang met die nuwe datums waarheen hul kaartjies oorgedra is. Dié kaartjiehouers kan die nuwe datums aanvaar, dit na ander datums verskuif, die geld skenk of hul kaartjiegeld terugvra. 'n E-pos in die verband moet voor 31 Maart na info@computicket.com gestuur word.
Kaartjiepryse wissel van R250 tot R690. Die verlaagde pryse is vir opvoerings in die middel van die week en Sondagaande. Studente en pensioenarisse kry afslag vir 'n Woensdag- en Sondagaand-opvoering.